Flyentusiaster fik uden tvivl noget at kigge på, da 18 amerikanske F-16-jagerfly begyndte at lande på Flyvestation Aalborg mandag formiddag omkring klokken 11.25 De 18 jagerfly ankommer til Aalborg i grupper af seks med en times mellemrum. De kommer til Aalborg fra den amerikanske Spangdahlem Air Base i Tyskland - syd for Köln, tæt på grænsen til Luxembourg. Deres destination ligger i Sverige hvor de skal deltage i den internationale øvelse kaldet Arctic challenge. I Aalborg skal de 18 fly tankes inden de kraftige jetmotorer igen speedes op og piloterne lægger Flyvestation Aalborg bag sig.

Referat:
18 amerikanske F-16-jagerfly mellemlandede mandag på Flyvestation Aalborg på vej mod Sverige.